text: 'Cuestión de sexo' i 'Herederos' se sumen a la batalla de sèries espanyoles ~ #Pantalla-Completa
  'Cuestión de sexo' i 'Herederos' se sumen a la batalla de sèries espanyoles
  PUBLISHED ON: 9/25/2007 BY: Gustau Moreno Pérez IN: aquí no hay quien viva, cinema, cuestión de sexo, falcon crest, herederos, hermanos y detectives, la máscara del zorro, quart, sèries, televisió, ventdelplà
  Una vegada retirada Quart al late night d'Antena 3 (cosa que ha propiciat que ahir encara s'enfonsés una mica més amb un molt pobre 8,6% de quota de pantalla), la sèrie Hermanos y detectives s'hauria quedat com la única ficció espanyola en la nit del dimarts a les cadenes generalistes. Avui, la sèrie sorpresa de Telecinco s'haurà d'enfrontar amb les històries de Ventdelplà a Catalunya, però també amb les estrenes de Cuestión de sexo, a Cuatro, i de Herederos, a La 1 de TVE. Ja he dit en un altre moment que Cuestión de sexo, la nova comèdia de Cuatro amb Willy Toledo, podria ser una de les sorpreses de la temporada. De la mateixa manera, dubto de la solvència d'Herederos, una espècie de Falcon Crest amb intrigues familiars sobre el món dels toros, interpretat per Concha Velasco. Els creadors de Cuestión de sexo són els mateixos de l'exitosa Aquí no hay quien viva, mentre que els responsables d'Herederos és la productora d'Ana Rosa Quintana, en el que serà el seu debut en el món de la ficció. Les dues estrenes estan programades a partir de les 22.00 hores, però en el cas d'Herederos amb un doble episodi. Antena 3 intentarà esgarrapar una mica d'audiència amb la pel·lícula La máscara del Zorro i Antonio Banderas.